Minu sisseharjunud ettevaatlikkus hajus selle objektiivi reaalsel  proovimisel sedavõrd kiiresti, et ma hakkasin kahtlustama suisa mingit peidetud konksu - ni ei saa ju olla, et üks optikatükk (olgugi, et üpris kallis) on niivõrd prii igasugustest tuntud-teatud pahedest. Konksu otsingutele kulutasin paari nädala jooksul pea tuhatkonna kaadri jagu oma digi- ja filmipeegelkaamerate katikuid, kuid leidmata see jäigi. Kvaliteetseid ja toredaid pilte Eestimaa kevadest leidsin seevastu rohkesti ning tuleb tunnistada - DA*60-250mm F4 ED IF SDM on tõepoolest viimase sendini oma hinda väärt!